de nb de en de da da cs da da de da nb fr da de da de da da cs da da de da nb fr da de da de de da da de da da da da da da da da da fr da en da et da cs da nb da es nb da da da da da ca en da nb ca
Med vores helhedsplan for Sorgenfrivang I bygger vi videre på de åbenbare kvaliteter i den smukke parkbebyggelse, så de almene boliger også fremover udgør et stærkt alternativ i nutidens boligudbud.
Sorgenfrivang I er en murstensbebyggelse fra 1950. Der er kælet for detaljerne i bebyggelsen med bl.a. en fin bemaling i opgange, fine indgangspartier, veldefinerede friarealer mv. Bebyggelsen er udført i enkle, gode og langtidsholdbare materialer og i en solid håndværkstradition. Som andre bebyggelser fra perioden trænger den dog til en energioptimering, ligesom visse bygningsdele og installationer er nedslidte.
Desuden undersøger vi muligheden for lejlighedssammenlægninger og modernisering af køkkener og baderum.
Vores arbejde omfatter møder med bygherre, beboere og drift, supplerende registrerings- og eftersynsarbejder, afvejning og vurdering af tidshorisont for nødvendige arbejder, myndighedsdialog, skitsering og illustrationer af løsningsforslag og muligheder samt økonomiske konsekvensberegninger til brug for præsentationer og beslutning i afdelingsbestyrelsen og på afdelingsmøder.
Projektet indeholder energibesparende foranstaltninger i form af efterisolering, nye vinduer, mekanisk ventilation og evt. etablering af solceller.